wickkiey/tamil-wikipedia-chunked huggingface dataset:
# அவுரங்காபாத் வானூர்தி நிலையம்

## விபத்துக்கள் மற்றும் சம்பவங்கள்

- ஏப்ரல் 26, 1993 அன்று, இந்தியன் ஏர்லைன்ஸ் விமானம் 491 (ஐசி 491), போயிங் 737-2 ஏ 8 (பதிவுசெய்யப்பட்ட விடி-ஈசிக்யூ) தில்லியிலிருந்து மும்பைக்கு ஜெய்ப்பூர், உதய்பூர் மற்றும் அவுரங்காபாத் ஆகிய நிறுத்தங்களுடன் தில்லியில் புறப்பட்டது. அதிக எடை கொண்ட இந்த விமானம் அவுரங்காபாத்தின் ஓடுபாதை 09லிருந்து வெப்ப மற்றும் ஈரப்பதமான வெப்பநிலையில் புறப்படத் தொடங்கியது. ஓடுபாதையின் முடிவில் ஏறக்குறைய ஓடுபாதையின் முடிவில் மேலெழுந்த நிலையில் நெடுஞ்சாலையில் சென்ற சரக்குந்துடன் உரசியது. இதனால் இடது பிரதான தரையிறங்கும் பற்சில்லு, இடது எந்திரத்தின் அடிப்பகுதி கோலிங் மற்றும் உந்துதல் தலைகீழ் ஆகியவை சாலையின் மட்டத்திலிருந்து ஏழு அடி உயரத்தில் சரக்குந்தின் இடது பக்கத்தைச் சேதப்படுத்தின. அதன்பிறகு விமானம் அதிக அழுத்தம் கொண்ட மின் இணைப்பு கம்பியினை 3 கி.மீ. துரத்திற்கு வடகிழக்கு ஒடுபாதையில் உரசி தரையினைத் தொட்டது. 112 பயணிகள், 6 பணியாளர்கள், விமானி, இணை விமானியுடன் பயணித்த இந்த விமானத்தில் 63 பேர் உயிர் தப்பினர். 53 பயணிகள் மற்றும் 2 பணியாளர்கள் உயிர் இழந்தனர்.
# கங்கன் பட்டாச்சார்யா

**கங்கன் பட்டாச்சார்யா** (*Kankan Bhattacharyya*) ஒரு நவீன நேரியல் சாரா லேசர் நிறமாலையியல் விஞ்ஞானியாவார். இவர் 1954 ஆம் ஆண்டு பிறந்தார். நேரத்தின் அலகான பெம்டோநொடி லேசர் நிறமாலையியல் மற்றும் ஒற்றை மூலக்கூற்று நிறமாலையியல் உள்ளிட்ட பிரிவுகளில் கங்கன் பட்டாச்சார்யா நிபுணத்துவம் பெற்றிருந்தார். கொல்கத்தாவின் இந்திய அறிவியல் வளர்ச்சிக் கழகத்தின் இயக்குநராகவும், பேராசிரியராகவும் பணிபுரிந்தார்.
# கங்கன் பட்டாச்சார்யா

## கல்வி

கங்கன் பட்டாச்சார்யா கொல்கத்தா மாநிலக்கல்லூரியிலும் தொடர்ந்து கொல்கத்தா பல்கலைக்கழகத்திலும் படித்தார். 1978 ஆம் ஆண்டு கொல்கத்தாவின் இந்திய அறிவியல் வளர்ச்சிக் கழகத்தில் அமைந்துள்ள மிகிர் சவுத்ரியின் ஆய்வகத்தில் சேர்ந்தார். அங்கு மீநுண்நொடி லேசர் நிறமாலையியல் பிரிவில் இவர் பணியாற்றினார். மீநுண்நொடி இயக்கவியல், இரண்டு போட்டான் உறிஞ்சுதல் மற்றும் குறைந்த வெப்பநிலை சுபோல்சுகி பிணை வினைபொருளில் உயர்-தெளிவுத்திறன் கொண்ட நிறமாலையியல் ஆகியவற்றைப் பயின்று 1984 ஆம் ஆண்டில் முனைவர் பட்டம் பெற்றார். பின்னர் அமெரிக்காவின் நோட்ரே டேம் கதிர்வீச்சு ஆய்வகத்தில் கங்கன் சேர்ந்தார். மீநுண்நொடி லேசர் மின்வெட்டொளி ஒளிச்சேர்க்கை மற்றும் ஒளி வேதியியல் துறைகளில் பி.கே.தாசுடன் சேர்ந்து பணியாற்றினார். 1986 ஆம் ஆண்டில் தனது மேற்படிப்பிற்காக , கொலம்பியா பல்கலைக் கழகத்திற்குச் சென்று பின்னர் அங்கிருந்து 1987 ஆம் ஆண்டு பட்டாச்சார்யா இந்தியாவுக்குத் திரும்பினார். மீண்டும் இந்திய அறிவியல் வளர்ச்சிக் கழகத்தில் இணைந்தார்.
# கங்கன் பட்டாச்சார்யா

## தொழில்

குறைக்கடத்திகள் தயாரிப்பின் போது தரக்கட்டுபாட்டு அளவீடுகளில் ஒளியின் நிலையை அளவிடுதல், நீர் மேற்பரப்பில் கரிம மூலக்கூறுகளின் முழுமையான நோக்குநிலை ஆகியவற்றை பட்டாச்சார்யா ஆய்வு செய்தார். மேலும் நீர் மேற்பரப்பில் உள்ள அமில-காரப் பண்புகள் மொத்தமாக வேறுபடுகின்றன என்பதையும் கொலம்பியாவில் பட்டாச்சார்யா செய்து காட்டினார்.  
பட்டாச்சார்யாவின் முதன்மை ஆராய்ச்சி ஆர்வம் பெம்டோநொடி லேசர் நிறமாலையியலில் இருந்தது. அதிலும் குறிப்பாக, ஒழுங்கமைக்கப்பட்ட மற்றும் உயிரியல் அமைப்புகளில் இயக்கவியலின் தொடர்பு குறித்த ஆய்வுகளை நோக்கி இவர் இயங்கினார். கரைப்பானாக்க இயக்கவியல், புரோட்டான் / எலக்ட்ரான் பரிமாற்றம், ஆற்றல் பரிமாற்றம் மற்றும் திசையொவ்வா சிதைவு ஆகியவற்றில் இவரது ஆய்வுகள் சென்றன. உயிரியல் நீரின் மீநுண் மெதுவான இயல்பு இவரது முதன்மை கண்டுபிடிப்பாகும்.  
பட்டாச்சார்யா தற்போது போபாலில் அமைந்திருக்கும் இந்திய அறிவியல் கல்வி மற்றும் ஆராய்ச்சி நிறுவனத்தின் வேதியியல் துறையில் வருகை பேராசிரியராக உள்ளார்.
# கங்கன் பட்டாச்சார்யா

## விருதுகள்

1997 ஆம் ஆண்டு கங்கன் பட்டாச்சார்யாவுக்கு வேதியியல் அறிவியலில் சாந்தி சுவரூப் பட்நாகர் விருதும் 2007 ஆம் ஆண்டு உலக அறிவியல் கழக பரிசும் கிடைத்தன.
# திருமலை திருப்பதி தேவஸ்தான கோயில்களின் பட்டியல்

திருமலை திருப்பதி தேவஸ்தானம் என்பது இந்திய மாநிலமான ஆந்திராவில் உள்ள திருப்பதி வெங்கடாசலபதி கோயிலின் அனைத்து நடவடிக்கைகளையும் நிர்வகிக்கும் அதிகாரப்பூர்வ அறக்கட்டளை ஆகும். இது திருப்பதியைத் தலைமையிடமாகக் கொண்டுள்ளது. திருமலையில் உள்ள வெங்கடேஸ்வர சுவாமி கோயிலுடன், திருப்பதி மற்றும் உலகெங்கிலும் உள்ள பல கோயில்களையும் இது (*List of temples under Tirumala Tirupati Devasthanams*) நிர்வகிக்கிறது.
# திருமலை திருப்பதி தேவஸ்தான கோயில்களின் பட்டியல்

## திருப்பதியில்

- வெங்கடாசலபதி கோயில், திருமலை
- பத்மாவதி கோயில், திருச்சனூர்
- அலிபிரி பதலா மண்டபம்
- கோவிந்தராஜ சுவாமி கோயில், திருப்பதி
- கபிலேஸ்வரர் கோயில், கபில தீர்த்தம்
- கோதண்டராம கோயில், திருப்பதி
- கல்யாண வெங்கடேசுவர சுவாமி கோயில், சீனிவாசமங்காபுரம்
- வகுலா மாதா கோயில், பெரு
- சூர்ய நாராயண கோயில், திருச்சனூர்
- பிரசன்னா வெங்கடேஸ்வரர் கோயில், அப்பலயகுந்தா
- வராகசுவாமி கோயில், திருமலை
- கோதண்டராம கோயில், சந்திரகிரி
- ஸ்ரீ பூ சமேதா வெங்கடேஸ்வரர் கோயில், தொண்டமநாடு
- சீனிவாச கோயில், திருச்சனூர்
# திருமலை திருப்பதி தேவஸ்தான கோயில்களின் பட்டியல்

## இந்தியாவில்

### வரலாற்று கோயில்கள்

**சித்தூர் மாவட்டம், ஆந்திரா**  
- கல்யாண வெங்கடேஸ்வரர் கோயில், நாராயணவனம்
- வேதநாராயண கோயில், நாகலபுரம்
- அவநாக்ஷம்ம கோயில், நாராயணவனம்
- வேணுகோபாலசாமி கோயில், கார்வெட்டிநகரம்
- ஸ்ரீ பட்டாபிராம கோயில், வால்மீகிபுரம்
- கரியமாணிக்க கோயில், நகரி
- கரிவரதராஜா கோயில், சத்ரவாடா
- அன்னபூர்ண சமேதா காசி விஸ்வேஸ்வரர் கோயில், புகாகிரஹரம்
- லட்சுமி நரசிம்மா கோயில், தரிகொண்டா
- பிரசன்னா வெங்கடேஸ்வரா கோயில், கொசுவரிபள்ளே
- கோனெதிரயாலா கோயில், கீலபட்லா  
**கடப்பா மாவட்டம், ஆந்திரா**  
- கோடந்தராம கோயில், வொண்டிமிட்டா
- வீரஞ்சனேய கோயில், காந்தி
- நரபுரா வெங்கடேஸ்வரர் கோயில், ஜம்மலமடுகு
- லட்சுமி வெங்கடேஸ்வரர் கோயில், தேவுனிகடபா
- சித்தேஸ்வரர் கோயில், தல்லபாகா
- சென்னகேசவ கோயில், தல்லபாகா  
**பொட்டிஸ்ரீரமுலு நெல்லூர் மாவட்டம், ஆந்திரா**  
- கரிமானிக்யசுவாமி கோயில், தும்முரு
- நீலகாந்தேஸ்வரர் கோயில், தும்முரு  
**குண்டூர் மாவட்டம், ஆந்திரா**  
- ஸ்ரீ வெங்கடேஸ்வரர் கோயில், அனந்தவரம்  
**மேற்கு கோதாவரி மாவட்டம், ஆந்திரா**  
- சீதாராமசுவாமி கோயில், சரிபள்ளி  
**கிழக்கு கோதாவரி மாவட்டம், ஆந்திரா**  
- பத்மாவதி சமேதா வெங்கடேஸ்வரர் கோயில், பிதாபுரம்  
**விசாகப்பட்டினம் மாவட்டம், ஆந்திரா**  
- ஸ்ரீ வெங்கடேஸ்வரர் கோயில், உபமகா
# திருமலை திருப்பதி தேவஸ்தான கோயில்களின் பட்டியல்

## இந்தியாவில்

### திருமலை திருப்பதி தேவஸ்தானத்தால் கட்டப்பட்டது

- ஸ்ரீ வெங்கடேஸ்வரர் கோயில், புது தில்லி
- திருமலை திருப்பதி தேவஸ்தானங்கள் ஆந்திர ஆசிரமம், ரிசிகேசு, உத்தரகண்ட்
- ஹைதராபாத் (தெலங்காணா)
- விசாகப்பட்டினம் (ஆந்திரா)
- பெங்களூர் (கர்நாடகா)
- சென்னை (தமிழ்நாடு)
- குருக்ஷேத்ரா (அரியானா)
- கோடந்த ராமலயம், முப்பாவரம், பிரகாசம் மாவட்டம்
- வெங்கடேசுவர சுவாமி கோயில், கன்னியாகுமரி (தமிழ்நாடு)
# திருமலை திருப்பதி தேவஸ்தான கோயில்களின் பட்டியல்

## வெளிநாடுகளில்

- ஓஹியோ (யு.எஸ் )
# திருமலை திருப்பதி தேவஸ்தான கோயில்களின் பட்டியல்

## இதனையும் காண்க

- திருமலை திருப்பதி தேவஸ்தானம்
# கல்யாண வெங்கடேசுவர சுவாமி கோயில், சீனிவாசமங்காபுரம்

**கல்யாண வெங்கடேசுவர சுவாமி கோயில்** (*Kalyana Venkateswara Temple, Srinivasamangapuram*) என்பது சீனிவசமங்கபுரத்தில் அமைந்துள்ள பழங்கால வைணவ கோயில் ஆகும். இது இந்தியாவின் ஆந்திராவின் சித்தூர் மாவட்டத்தில் திருப்பதியிலிருந்து 12 கி.மீ. தொலைவில் அமைந்துள்ளது. இந்த கோயில் விஷ்ணுவின் ஒரு வடிவமான வெங்கடாசலபதிக்கு அர்ப்பணிக்கப்பட்டுள்ளது. இந்தக் கடவுள் கல்யாண வெங்கடேசுவரர் என்று குறிப்பிடப்படுகிறார். இந்தியாவின் தொல்பொருள் ஆய்வு மூலம் இந்த கோயில் தேசிய முக்கியத்துவத்தின் பண்டைய நினைவுச்சின்னமாக வகைப்படுத்தப்பட்டுள்ளது. இது தேசிய முக்கியத்துவம் வாய்ந்த மத்திய பாதுகாக்கப்பட்ட நினைவுச்சின்னங்களில் ஒன்றாகவும் உள்ளது.
# கல்யாண வெங்கடேசுவர சுவாமி கோயில், சீனிவாசமங்காபுரம்

## நிர்வாகம்

இந்த கோயில் 1967 முதல் 1981 வரை இந்தியத் தொல்பொருள் ஆய்வு மையத்தின் (ஏ.எஸ்.ஐ) கட்டுப்பாட்டிலிருந்தது. 1981ஆம் ஆண்டில் இந்த கோயில் திருமலை திருப்பதி தேவஸ்தானத்திடம் ஒப்படைக்கப்பட்டது. தற்போது இந்த கோவிலைத் திருமலை திருப்பதி தேவஸ்தானம் (தி.தி.தே.) நிர்வகித்து வருகின்றது.
# ஸ்ரீநரபுரா வெங்கடேசுவரா கோயில்

**ஸ்ரீநரபுரா வெங்கடேசுவரா கோயில்** (*Narapura Venkateswara Temple, Jammalamadugu*) இந்தியாவின் ஆந்திரப் பிரதேசத்தில் கடப்பா மாவட்டத்தின் ஜம்மலமடுகில் அமைந்துள்ள பழங்கால இந்து-வைணவ கோயில் ஆகும். இந்த கோயில், நரபுரா வெங்கடேசுவரா என்று அழைக்கப்படும் விஷ்ணுவின் அவதாரமான வெங்கடேசுவரருக்கு அர்ப்பணிக்கப்பட்டுள்ளது.
# ஸ்ரீநரபுரா வெங்கடேசுவரா கோயில்

## நிர்வாகம்

இந்த கோவிலை தற்போது திருமலை திருப்பதி தேவஸ்தானம் நிர்வகித்து வருகிறது.
# குளுவாங் மாவட்டம்

**குளுவாங் மாவட்டம்** (மலாய்: *Daerah Batu Pahat*; ஆங்கிலம்: *Batu Pahat District*; சீனம்: 峇株巴辖); ஜாவி: كلواڠ) மலேசியா, ஜொகூர் மாநிலத்தில் உள்ள ஒரு மாவட்டம் ஆகும்.  
குளுவாங் நகரம் குளுவாங் மாவட்டத்தின் தலைநகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும்.  
இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன. இந்த மாவட்டத்தின் தலைநகரம் குளுவாங்.
# குளுவாங் மாவட்டம்

## நிர்வாகப் பிரிவுகள்

குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது.
# குளுவாங் மாவட்டம்

## நிர்வாகப் பிரிவுகள்

### குளுவாங் நகராட்சி மன்றம்

குளுவாங் நகராட்சி மன்றத்தில் உள்ள இடங்கள்:
- ககாங் *(Kahang)*
- குளுவாங் நகரம் *(Kluang Town)*
- நியோர் *(Niyor)*
- பாலோ *(Paloh)*
# குளுவாங் மாவட்டம்

## நிர்வாகப் பிரிவுகள்

### சிம்பாங் ரெங்கம் நகராட்சி மன்றம்

- லாயாங் லாயாங் *(Layang-Layang)*
- மாச்சாப் *(Machap)*
- ரெங்கம் *(Renggam)*
- சிம்பாங் ரெங்கம் *(Simpang Renggam)*
# குளுவாங் மாவட்டம்

## நிர்வாகப் பிரிவுகள்

### நகரங்கள்

- பாலோ *(Paloh)*
- ககாங் *(Kahang)*
- ரெங்கம் *(Renggam)*
- லாயாங் லாயாங் *(Layang-Layang)*
- மாச்சாப் *(Machap)*
- சிம்பாங் ரெங்கம் *(Simpang Renggam)*
# குளுவாங் மாவட்டம்

## நிர்வாகப் பிரிவுகள்

### குளுவாங் மாவட்டத்தின் தமிழ்ப்பள்ளிகள்

மலேசியா; ஜொகூர்; குளுவாங் மாவட்டத்தில் *(Kluang District)* 17 தமிழ்ப்பள்ளிகள் உள்ளன. அவற்றில் 1,261 மாணவர்கள் பயில்கிறார்கள். 191 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| JBD2033 | லாயாங் லாயாங் | SJK(T) Ladang Layang Layang | **லாயாங் லாயாங் தமிழ்ப்பள்ளி** | 81850 | லாயாங் லாயாங் | 5 | 6 |  |
| --- | --- | --- | --- | --- | --- | --- | --- | --- |
| JBD2034 | உலு ரெமிஸ் தோட்டம் | SJK(T) Ladang Ulu Remis | **உலு ரெமிஸ் தோட்டத் தமிழ்ப்பள்ளி** | 81850 | லாயாங் லாயாங் | 33 | 11 |  |
| JBD2035 | துன் டாக்டர் இஸ்மாயில் | SJK(T) Ladang Tun Dr Ismail | **துன் டாக்டர் இஸ்மாயில் தமிழ்ப்பள்ளி** | 86300 | ரெங்கம் | 22 | 8 |  |
| JBD2036 | செம்புரோங் தோட்டம் | SJK(T) Ladang Sembrong | **செம்புரோங் தோட்டத் தமிழ்ப்பள்ளி** | 81850 | லாயாங் லாயாங் | 18 | 8 |  |
| JBD2037 | ரெங்கம் | SJK(T) Jalan Bukit Renggam | **ஜாலான் புக்கிட் ரெங்கம் தமிழ்ப்பள்ளி** | 86300 | ரெங்கம் | 66 | 12 |  |
| JBD2038 | சிம்பாங் ரெங்கம் தோட்டம் | SJK(T) Ladang Simpang Rengam | **சிம்பாங் ரெங்கம் தோட்டத் தமிழ்ப்பள்ளி** | 86300 | ரெங்கம் | 22 | 8 |  |
| JBD2039 | செவ்தன் மலே தோட்டம் | SJK(T) Ladang Southern Malay | **செவ்தன் மலே தோட்டத் தமிழ்ப்பள்ளி** | 86300 | ரெங்கம் | 30 | 8 |  |
| JBD2041 | புக்கிட் பெனுட் தோட்டம் | SJK(T) Ladang Bukit Benut | **புக்கிட் பெனுட் தோட்டத் தமிழ்ப்பள்ளி** | 86000 | குளுவாங் | 18 | 7 |  |
| JBD2042 | மெங்கிபோல்
Mengkibol | SJK(T) Ladang Lambak | **லம்பாக் தோட்டத் தமிழ்ப்பள்ளி** | 86000 | குளுவாங் | 69 | 9 |  |
| JBD2043 | எலாய்ஸ் தோட்டம் | SJK(T) Ladang Elaeis | **எலாய்ஸ் தோட்டத் தமிழ்ப்பள்ளி** | 86000 | குளுவாங் | 26 | 8 |  |
| JBD2044 | குளுவாங் | SJK(T) Jalan Haji Manan | **ஹஜி மனான் சாலை தமிழ்ப்பள்ளி** | 86000 | குளுவாங் | 557 | 39 |  |
| JBD2045 | மெங்கிபோல் தோட்டம் | SJK(T) Ladang Mengkibol | **மெங்கிபோல் தோட்டத் தமிழ்ப்பள்ளி** | 86000 | குளுவாங் | 117 | 15 |  |
| JBD2046 | பாமோல் தோட்டம் | SJK(T) Ladang Pamol | **பாமோல் தோட்டத் தமிழ்ப்பள்ளி** | 86009 | குளுவாங் | 58 | 12 |  |
| JBD2047 | கஹாங் கல் 24 | SJK(T) Kahang Batu 24 | **கஹாங் கல் 24 தமிழ்ப்பள்ளி** | 86700 | கஹாங் | 32 | 10 |  |
| JBD2048 | நியோர் தோட்டம் | SJK(T) Ladang Niyor | **நியோர் தோட்டத் தமிழ்ப்பள்ளி** | 86007 | குளுவாங் | 9 | 5 |  |
| JBD2049 | நியோர் | SJK(T) Cep.Niyor Kluang | **சி.இ.பி. நியோர் தமிழ்ப்பள்ளி** | 86007 | குளுவாங் | 25 | 8 |  |
| JBD2053 | பாலோ | SJK(T) Jalan Setesyen Paloh | **ஜாலான் ஸ்டேசன் பாலோ தமிழ்ப்பள்ளி** | 86600 | பாலோ | 154 | 17 | } |
# பார், சுவிட்சர்லாந்து

**பார்** சுவிச்சர்லாந்து நாட்டில் சுக் கன்டோன் பகுதியில் உள்ள ஒரு நகராட்சிப் பகுதியாகும்.
# பார், சுவிட்சர்லாந்து

## வரலாறு

பார் முதலில் 1045 இல் *பார்ரா என்று* குறிப்பிடப்பட்டுள்ளது.
# பார், சுவிட்சர்லாந்து

## நிலவியல்

2016ஆம் ஆண்டு கணக்கெடுப்பின் படி இதன் நிலப்பரப்பு , . ஆகும். இந்த பகுதியில், 51% விவசாய நோக்கங்களுக்காகவும், 25% காடுகளாகவும் பயன்படுத்தப்படுகின்றன. மீதமுள்ள நிலங்களில், 22.8% குடியேறியது (கட்டிடங்கள் அல்லது சாலைகள்) மற்றும் மீதமுள்ளவை (0.8%) (ஆறுகள், பனிப்பாறைகள் அல்லது மலைகள்).  
இந்த நகராட்சியானது லோர்ஸ் அற்றின் வடக்குப் பகுதியில் அமைந்துள்ளது. இது முதலில் சுக் ஏரி மற்றும் சூரிச் ஏரிக்கு இடையேயான சாலையில் ஒரு நேரியல் கிராமமாக இருந்தது. 1960 களில் இருந்து அது வேகமாக வளர்ந்துள்ளது. இது பார் கிராமம் மற்றும் ஆலன்விண்டன், பிளிகென்ஸ்டோர்ஃப், இன்வில் மற்றும் பண்ணை வீடுகளைக் கொண்ட டெனிகோன் ஆகிய சிற்றூர்களைக் கொண்டதாகும்.
# பார், சுவிட்சர்லாந்து

## புள்ளிவிவரங்கள்

பார் மக்கள் தொகை ( 31 December 2019 நிலவரப்படி) 24,617 . 2007 நிலவரப்படி , மக்கள் தொகையில் 24.9% வெளிநாட்டு பிரஜைகளால் ஆனவர்கள். கடந்த 10 ஆண்டுகளில், மக்கள் தொகை 20.9% என்ற விகிதத்தில் வளர்ந்துள்ளது. பெரும்பாலான மக்கள் ( 2000 நிலவரப்படி) ஜெர்மன் பேசுகின்றவர்கள் (83.1%), இத்தாலியன் இரண்டாவது இடத்தில் (3.6%), செர்போ-குரோஷியன் மூன்றாவது இடத்தில் (3.1%) உள்ளது.  
2007 கூட்டாட்சி தேர்தலில், மிகவும் பிரபலமான கட்சி 31.2% வாக்குகளைப் பெற்ற SVP அடுத்த மூன்று பிரபலமான கட்சிகள் CVP (22.9%), FDP (18.2%) மற்றும் Green Party (17.7%).  
ஆண்டு வாரியான மக்கள் தொகை பின்வரும் அட்டவணையில் கொடுக்கப்பட்டுள்ளது:
| 1743 | 1,831 |
| --- | --- |
| 1850 | 2,346 |
| 1860 | 3,323 |
| 1900 | 4,484 |
| 1950 | 6,992 |
| 1960 | 9,114 |
| 1970 | 14,074 |
| 1990 | 16,147 |
# பார், சுவிட்சர்லாந்து

## கல்வி

பார் மக்களில் தெகையில் 72% (25-64 வயதுக்குள்) கட்டாயமற்ற மேல்நிலைக் கல்வியை அல்லது கூடுதல் உயர்கல்வி (ஒன்று பல்கலைக்கழகம் அல்லது ஒரு *Fachhochschule* ). முடித்துள்னர்.  
பார் International School of Zug and Luzern அல்லது ISZL. ISZL ஒரு சுயாதீனமான கல்வி, இலாப நோக்கற்ற நாள் பள்ளி, முன்பள்ளி முதல் தரம் 12 வரை மத்திய சுவிட்சர்லாந்தின் சர்வதேச சமூகத்திற்கு சேவை செய்கிறது.  
பார் *நகராட்சியில் வால்ட்மேன்ஹல்லே* (*Waldmannhalle*) என்ற அரங்கம் உள்ளது, 1,200 பேருக்கான நிலையான இருக்கைகள் கொண்டது. அதே சமையம் 3000 பேர் வரை இருக்கக்கூடிய வகையில் பெருப்பிக்கும் வகையில் அமைந்துள்ளது.
# பார், சுவிட்சர்லாந்து

## தொழில்

1980 முதல் 2006 வரை, லெகோ குழுமத்திற்கு சொந்தமான பொம்மை உற்பத்தி ஆலை Lego Produktions AG Schweiz, இன் தாயகமாகவும் இருந்தது, அங்கு சில லெகோ பாகங்கள், குறிப்பாக லெகோ தொழில்நுட்ப பாகங்கள் தயாரிக்கப்பட்டன.  
2006 ஆம் ஆண்டில், லெகோ குழுமம் தற்போதைய உற்பத்தி அமைப்பை மறுசீரமைப்பதாக அறிவித்தது, சிங்கப்பூர் எலக்ட்ரானிக்ஸ் நிறுவனமான Flextronics நிறுவனத்திற்கு சில உற்பத்திப் பணிகளை அவுட்சோர்சிங் செய்யப்பட்டதைத் தொடர்ந்து  
பாரில் உள்ள லெகோ புரொடக்ஷன் ஏஜி மூடப்படு, அதன் செயல்பாடுகள் இப்போது செக் குடியரசின் கிளாட்னோவில் Flextronics நிறுவனத்திற்கு சொந்தமான ஒரு ஆலைக்கு மாற்றப்பட்டன. லெகோ டெக்னிக் பாகங்கள் டென்மார்க்கின் பில்லுண்டில் உள்ள தலைமையகத்தில் இன்னும் தயாரிக்கப்பட்டு வருகின்றது. இதில் 3000 பேர் தொழிபுரிகின்றனர்.
# பார், சுவிட்சர்லாந்து

## குறிப்பிடத்தக்க நபர்கள்

- மார்ட்டின் ஷ்மிட் (பாரில் 1694 - 1772) மிஷனரி, இசைக்கலைஞர் மற்றும் கட்டிடக் கலைஞரான ஜேசுட் முக்கியமாக பொலிவியாவில் பணியாற்றினார்.
- மேக்ஸ் ஹூபர் (1919 இல் பார் - 1992) ஒரு செல்வாக்கு மிக்க கிராஃபிக் டிசைனர்
- யுவோன் கில்லி (பிறப்பு 1957 பார்) மருத்துவர் மற்றும் அரசியல்வாதி, சுவிஸ் தேசிய கவுன்சில் 2007-2015  
; விளையாட்டு  
- ஹாரி ஃப்ரோபோஸ் (பாரில் 1899-1985) ஒரு ஜெர்மன் ஸ்டண்ட் மூழ்காளர் மற்றும் உயர் மூழ்காளர்
- கர்ட் ஷ்மிட் (பிறப்பு 1932 பார்) ரோவர், 1952 மற்றும் 1960 கோடைகால ஒலிம்பிக்கில் போட்டியிட்டார்
- பிர்மின் ஸ்டியர்லி (பிறப்பு 1947 பார்) முன்னாள் சுவிஸ் கால்பந்து வீரர், 187 கிளப் தொப்பிகள் மற்றும் 16 சுவிட்சர்லாந்திற்கு
- ஏ.சி. பெல்லின்சோனாவைப் பயிற்றுவிக்கும் மார்ட்டின் ஆண்டர்மட் (பிறப்பு 1961 பார்) கால்பந்து மேலாளர்
- மார்செல் ரோஹ்னர் (பிறப்பு 1964 பார்) 1998 குளிர்கால ஒலிம்பிக்கில் வெள்ளிப் பதக்கம் வென்ற பாப்ஸ்லெடர்
- பிரிஜிட் மக்மஹோன் (பிறப்பு 1967 பார்) முன்னாள் முத்தரப்பு வீரர், 2000, 2004 மற்றும் 2008 கோடைகால ஒலிம்பிக்கில் போட்டியிட்டார்
- பேட்ரிக் டி நபோலி (பிறப்பு 1975 பார்) இத்தாலிய வம்சாவளியைச் சேர்ந்த கால்பந்து வீரர், சுமார் 650 கிளப் தொப்பிகள்
- மோரேனோ மெரெண்டா (பிறப்பு 1978 பார்) முன்னாள் கால்பந்து வீரர், சுமார் 400 கிளப் தொப்பிகள், எஸ்சி சாமின் உதவி மேலாளர்
- கிமி ரெய்கோனென் (பிறப்பு 1979) ஃபார்முலா -1 டிரைவர் மற்றும் முன்னாள் WRC- டிரைவர், பார் நகரில் வசிக்கிறார்.
- டேனீலா டயஸ் (பிறப்பு 1982 பார்) ஐஸ் ஹாக்கி பயிற்சியாளரும் முன்னாள் வீரருமான சுவிஸ் தேசிய அணியின் பயிற்சியாளராக இருந்தார்
- ரபேல் டயஸ் (பிறப்பு 1986 பாரில்) நியூயார்க் ரேஞ்சர்ஸ் உடன் ஐஸ்-ஹாக்கி வீரர்
- செபாஸ்டியன் வெட்டல் (பிறப்பு 1987) ஃபார்முலா -1 டிரைவர் பாரில் உள்ள ஒரு வீட்டில் வசிக்கிறார்
- ஜானிக் பிஷ்ஷர் (பிறப்பு 1990 பார்) ஐஸ் ஹாக்கி டிஃபென்ஸ்மேன்
# வீர ஆஞ்சனேய கோயில்

**வீர ஆஞ்சனேய கோயில்** (*Veeranjaneya Temple*) அல்லது **காண்டி சேத்திரம்** என்பது இந்தியாவில் ஆந்திராவின் கடப்பா மாவட்டத்தில் காண்டி என்ற கிராமத்தில் அமைந்துள்ள இந்து கோவிலாகும். இந்த கோவிலில் வீரஞ்சனேயா என்று குறிப்பிடப்படும் ஆஞ்சநேயருக்கு (அனுமன்) கோயில் அர்ப்பணிக்கப்பட்டுள்ளது.
# வீர ஆஞ்சனேய கோயில்

## வரலாறு

இந்த தலத்தின் வரலாறு *ராமாயணம்*, *திரேதா யுகத்திற்கு* முந்தியது. புராணத்தின் படி, பகவான் இராமர், அனுமன் படத்தினை இங்குள்ள பாறையில் தன்னுடைய அம்பினால் இந்த இடத்தில் ஓய்வெடுத்துக்கொண்டிருந்தபோது போது வரைந்ததாகவும், அப்பொழுது வாயு பகவான் (வாயு கடவுள் மற்றும் அனுமனின் தந்தை) விருந்தோம்பலைப் பெற்றுக் கொண்டார். அனுமனின் இடது கையின் சிறிய விரலைத் தவிர வரைபடத்தை இராமர் முடித்துள்ளார். பின்னர் வியாச ராசர் இந்த படத்தை ஒரு விக்கிரகமாகச் செதுக்கியுள்ளார், அதே சமயம் வியாச ராசர் அனுமனின் இடது கையின் சிறிய விரலைச் செதுக்க முயன்றபோது, சிலையின் விரல் தானாகவே துண்டிக்கப்பட்டு இரத்தபோக்கு ஏற்பட்டது என்று கூறப்படுகிறது. இராமரால் வரையப்பட்ட சிலையை வடிக்க வேண்டும் என்ற அனுமனின் நோக்கத்தை இது காட்டுகிறது.  
இராவணன் மீது இராமரின் வெற்றி செய்தியைக் கேட்டபின், வாயு பகவான் இராமரை வடக்கு நோக்கி அயோத்தி நோக்கிச் செல்லும் வழியில் வரவேற்பதற்காக இந்த இடத்தை தங்க மலர்களால் அலங்கரித்திருக்கிறார் என்றும் புராணங்கள் கூறுகின்றன. தங்கப் பூக்களின் இந்த விழாவை மரணத்திற்கு அருகில் இருப்பவர்களால் தான் காண முடியும் என்று மக்கள் நம்புகிறார்கள்.
# வீர ஆஞ்சனேய கோயில்

## அமைவிடம்

இந்த கோயில் அபயஹஸ்த ஆஞ்சநேயா கோயில் என்று அழைக்கப்படுகிறது. இது பாபக்னி ஆற்றின் கரையில் அமைந்துள்ளது. தெலுங்கு மொழியில் காண்டி என்றால் நீர் வெளியேறும் குறுகிய பகுதியாகும். கிழக்கு தொடர்ச்சி மலைகளுக்கு இடையில் இந்த ஆறு ஓடும் இடம் குறுகிய பாதையாகத் தெரிகிறது. கடப்பா மாவட்டத்தில் அமைந்துள்ள இந்த இடம் புலிவெண்டுலா நகரிலிருந்து 34 கி.மீ. தொலைவில் அமைந்துள்ளது.
# வீர ஆஞ்சனேய கோயில்

## நிர்வாகம்

இந்த கோயில் தற்போது ஆந்திரப்பிரதேச அறநிலையத் துறையால் நிர்வகிக்கப்படுகிறது.
# யோகன்னசு விஸ்லிகெனசு

**யோகன்னசு விஸ்லிகெனசு** (Johannes Wislicenus) (24 சூன் 1835 - 5 டிசம்பர் 1902) ஒரு செருமானிய வேதியியலாளர் ஆவார். தொடக்க கால முப்பரிமாண மாற்றிய வேதியியலில் இவரது பணி மிகவும் முக்கியமானதாகும்.
# யோகன்னசு விஸ்லிகெனசு

## சுயசரிதை

இவர் தீவிர புராட்டஸ்டன்ட் சமய கருத்தியலாளரான குஸ்டாவ் விஸ்லிகெனசு என்பவரின் மகன் ஆவார். 1835 ஆம் ஆண்டு சூன் 24 ஆம் நாள் யோகன்னசு இவர் கிழக்கு செருமனியில் சாக்சோனி-அனால்ட் என்ற மாநிலத்தின் பகுதியான கிளெய்னெய்ச்ஸ்டெட்டு (தற்போதைய குவெர்பர்ட்டு) என்ற நகரில் பிறந்தார். 1853 ஆம் ஆண்டில் அக்டோபர் மாதத்தில் அவர் தனது குடும்பத்துடன் அமெரிக்காவுக்கு குடிபெயர்ந்தார். சிறிது காலம் அவர் ஹார்வர்ட் வேதியியலாளர் எபன் ஹார்ஸ்போர்டின் உதவியாளராக செயல்பட்டார், 1855 ஆம் ஆண்டில் நியூயார்க்கில் உள்ள மெக்கானிக்ஸ் நிறுவனத்தில் விரிவுரையாளராக நியமிக்கப்பட்டார். 1856 ஆம் ஆண்டில் ஐரோப்பாவுக்குத் திரும்பிய அவர், ஹாலே பல்கலைக்கழகத்தில் வில்ஹெல்ம் ஹென்ரிச் ஹென்ட்ஸுடன் தொடர்ந்து வேதியியல் பயின்றார். 1860 ஆம் ஆண்டில், அவர் சூரிச் பல்கலைக்கழகத்திலும் , சுவிட்சர்லாந்து நடுவண் தொழில்நுட்பநிறுவனம் சூரிக்கிலும் விரிவுரைகள் நிகழ்த்தத் தொடங்கியிருந்தார். மேலும் 1868 ஆண்டு வாக்கில் அவர் பல்கலைக்கழகத்தில் வேதியியல் பேராசிரியராக இருந்தார். 1870 ஆம் ஆண்டில், சூரிச்சில் உள்ள சவிட்சர்லாந்து நடுவண் தொழில்நுட்ப நிறுவனத்தில் பொது வேதியியல் பேராசிரியராக ஜார்ஜ் ஸ்டெய்டெலருக்குப் பின் தேர்வு செய்யப்பட்டார். சூரிச் பல்கலைக்கழகத்தில் முழுமையான பேராசிரியர் தகுதி நிலையில் இருந்தார். 1872 ஆம் ஆண்டில், வோர்ஸ்பர்க் பல்கலைக்கழகத்தில் வேதியியல் தலைவராக அடோல்ஃப் ஸ்ட்ரெக்கருக்குப் பின் அவர் தொடர்ந்தார். மேலும் 1885 ஆம் ஆண்டில், ஹெர்மன் கோல்பேவுக்குப் பிறகு லீப்சிக் பல்கலைக்கழகத்தில் வேதியியல் பேராசிரியராகப் பணியாற்றினார், அங்கு அவர் 1902 ஆம் ஆண்டு டிசம்பர் 6 ஆம் நாள் இறந்தார்.
# யோகன்னசு விஸ்லிகெனசு

## ஆராய்ச்சி

1860 களின் பிற்பகுதியில், விஸ்லிகெனசு தனது ஆராய்ச்சிப் பணியை கரிம வேதியியலுக்கு அர்ப்பணித்தார். 1868 முதல் 1872 வரை மாற்றிய லாக்டிக் அமிலங்கள் குறித்த அவரது பணிகள் வெவ்வேறு இயற்பியல் பண்புகளைக் கொண்ட இரண்டு பொருள்களைக் கண்டுபிடித்தன, ஆனால் ஒரே மாதிரியான வேதியியல் கட்டமைப்பைக் கொண்டிருந்தன . அவர் இந்த வேறுபாட்டை "வடிவியல் மாற்றியம்" என்று அழைத்தார். பின்னர் அவர் நான்முகி வடிவியல் அமைப்பைக் கொண்ட கார்பன் அணுவின் ஜே.எச். வான்ட் ஹாஃப் கோட்பாட்டை ஊக்குவித்தார். இக்கோட்பாடானது "சிறப்புத் தன்மையுள்ள இயக்கப்பட்ட சக்திகள், பிணைப்பு-ஆற்றல்கள்" தான் மூலக்கூறில் உள்ள அணுக்களின் இடம் சார்ந்த நிலையைத் தீர்மானிக்கின்றன என்ற உத்தேச அனுமானத்தைத் தன்னகத்தே கொண்டிருந்தது. குறிப்பிட்ட சந்தர்ப்பங்களில் அணுக்களின் இடஞ்சார்ந்த அமைவியலை பரிசோதனையால் கண்டறியக்கூடிய ஒரு முறையை வழங்கியது. வோர்ஸ்பர்க்கில் இருந்தபோது, விஸ்லிகெனஸ் கரிமத் தொகுப்பு முறையில் எத்தில் அசிட்டோ அசிடேட் பயன்பாட்டை உருவாக்கினார். இருப்பினும், அவர் கனிம வேதியியலிலும் தீவிரமான ஆய்வாளராக இருந்தார், சோடியம் அசைடு உற்பத்திக்கான வேதிவினைகளைக் கண்டறிந்தார். 1893 ஆம் ஆண்டில் முதன் முதலில் வளையபென்டேனைத் தயாரித்தவர் ஆவார்.
# யோகன்னசு விஸ்லிகெனசு

## விருதுகள்

1898 ஆம் ஆண்டில் இலண்டன் அரச கழகம் விஸ்லிகெனசுக்கு டேவி பதக்கத்தை வழங்கியது.
# கடலாய்வு

**கடலாய்வு** (*Ocean exploration*) என்பது பெருங்கடல் மேற்பரப்புகளில் நடைபெறும் ஆய்வுகளை விவரிக்கும் கடலியலின் ஒரு பகுதியாகும். கிரேக்கர்கள், உரோமானியர்கள், பொலினீசியர்கள், போனீசியர்கள், பைத்தியாசர்கள், எரோடோட்டசு, வைக்கிங், போர்த்துக்கீசியர்கள் மற்றும் முஸ்லிம்களால் குறிப்பிடத்தக்க கடல் ஆய்வுகள் மேற்கொள்ளப்பட்டன. ஆரம்பக்கால ஆராய்ச்சியாளர்களான ஜேம்ஸ் குக், சார்லசு டார்வின் மற்றும் எட்மண்ட் ஹாலே அறிவியல் தொடர்பான ஆய்வுகளைத் தொடங்கினர். பெருங்கடல் ஆய்வு என்பது கப்பல் கட்டுதல், ஆழ்நீர் தாவுதல், வழிசெலுத்தல், ஆழம், அளவீடு, ஆய்வு மற்றும் வரைபடவியல் ஆகியவற்றில் ஏற்பட்ட முன்னேற்றங்களுடன் தொடர்ந்தது.
# கடலாய்வு

## காலவரிசை

### ஆரம்ப ஆய்வு

- கிமு 4500: கிரேக்க, உரோம் மக்கள் உணவு சேகரிப்பு, வர்த்தகம் மற்றும் போருக்கு ஆதாரமாகக் கடலுக்குள் பயணிக்கத் தொடங்கினர்.
- கிமு 4000: எகிப்தியர்கள் கப்பல்களை உருவாக்கினர், இவை நைல் நதியின் வாய்க்கு அருகிலுள்ள கிழக்கு மத்தியதரைக்கடலில் பயன்படுத்தப்பட்டன.
- கிமு 4000 - கி.பி 1000 தென் பசிபிக் தீவுகளின் பாலினேசிய குடியேற்றம்.
- கிமு 1800 ஆழத்தின் அடிப்படை அளவீட்டை எகிப்தியர் தொடங்கினர்
- கிமு 1500 மத்திய கிழக்கு மக்கள் இந்தியப் பெருங்கடலை ஆராய்ந்தனர்
- கிமு 600 ஃபீனீசியர்கள் மத்தியதரைக்கடலிலும், செங்கடல் மற்றும் இந்தியப் பெருங்கடலிலும் கடல் வழிகளை உருவாக்கினர். ஆப்பிரிக்காவைச் சுற்றிக்கொண்டு சென்று அவர்கள் மேற்கு ஐரோப்பியக் கடற்கரையில் பயணம் செய்து இங்கிலாந்தை அடைந்தனர். இவர்கள் வானியல் வழிசெலுத்தலைத் தெரிந்திருந்தாலும், முடிந்தவரை நிலம் கண்களில் படும் அளவிலேயே கடலில் பயணித்தனர்.
- கிமு 500-200 கிரேக்கர்கள் நிலநேர்க்கோட்டினை மதிப்பிடுவதற்கு நாளின் நீளத்தை (ஆண்டின் காலத்திற்குச் சரி செய்யப்பட்டது) பயன்படுத்தி மத்தியதரைக்கடலில் வர்த்தக பாதைகளை உருவாக்கினர்.
- கிமு 450 எரோடோட்டசு மத்திய தரைக்கடல் பகுதியின் வரைபடத்தை வெளியிட்டார்.
- கிமு 325 கிரேக்க வானியலாளரும் புவியியலாளருமான பைத்தியாஸ், மத்தியதரைக்கடலிலிருந்து வடக்கே புறப்பட்டு, இங்கிலாந்தையும், ஐசுலாந்து மற்றும் நோர்வேவையும் அடைந்தார். அட்சரேகையைத் தீர்மானிக்க துருவ நட்சத்திரத்தின் அமைவிடத்தைப் பயன்படுத்துவதையும் இவர் உருவாக்கினார்.
- c.240 கி.மு. சைரனின் எரடோஸ்தீனஸ் பூமியின் சுற்றளவை அதிக துல்லியத்துடன் அளவிடுதல்.
- கி.பி 150 டோலமி ரோமானிய உலகின் வரைபடத்தை உருவாக்கினார். இதில் அட்சரேகை மற்றும் தீர்க்கரேகை கோடுகள், ஆசியா, ஐரோப்பா மற்றும் ஆப்பிரிக்கா கண்டங்கள் மற்றும் சுற்றியுள்ள பெருங்கடல்கள் அடங்கும்.
- 900-1430 வைக்கிங் இனத்தினர் ஐஸ்லாந்து, கிறீன்லாந்து, நியூஃபவுண்ட்லேண்ட் ஆகியவற்றை கண்டறிந்து காலனித்துவப்படுத்துதல்.
- 1002 கொலம்பசுக்கு 500 ஆண்டுகளுக்கு முன்னர் லீப் எரிக்சன் வட அமெரிக்காவை அடைதல்.
- 1405-1433 சீனர்கள் சீன செல்வாக்கை விரிவுபடுத்துவதற்கும் அண்டை நாடுகளைக் கவரவும் ஏழு பயணங்களை மேற்கொள்கின்றனர். இந்த பொருட்செலவு மிக்க பயணங்கள் குறுகிய காலத்திற்குப் பிறகு முடிவடைகின்றன (செங் கே (1371–1433) ஐக் காண்க).
# கடலாய்வு

## காலவரிசை

### ஆய்வு காலம் முதல் தற்போது வரை

- 1492-1504 கிறிஸ்டோபர் கொலம்பஸ் கிழக்கிந்தியத் தீவுகளுக்கு ஒரு கடல் வழியைத் தேடும் பணியில் அமெரிக்காவை அடைகிறார்; பல்வேறு நிலங்களையும் தீவுகளையும் கண்டுபிடித்து ஹிஸ்பானியோலாவில் ஒரு காலனியை நிறுவுதல்
- 1498 வாஸ்கோ ட காமா ஆப்பிரிக்காவைச் சுற்றி போர்த்துகலிலிருந்து இந்தியாவை அடைந்து வர்த்தக பாதைகளை அமைத்தார்
- 1499-1504 அமெரிகோ வெஸ்பூசி புதிய உலகத்தை ஆராய்கிறார்
- 1519-1522 ஃபெர்டினாண்ட் மாகெல்லனின் கப்பல்கள் உலகத்தைச் சுற்றி வந்தன.
- 1620 டச்சு கண்டுபிடிப்பாளர் கார்னெலிசு ட்ரெபெல் உலகின் முதல் நீர்மூழ்கிக் கப்பலைக் கட்டுகிறார். இலண்டனுக்கு அருகிலுள்ள தேம்ஸ் நதியில் சுமார் 12 அல்லது 15 அடி ஆழத்தில் பல பயணங்களை மேற்கொள்கிறார்.
- 1698-1700 எட்மண்ட் ஹாலே, காந்த திசைகாட்டி மாறுபாட்டை அறிவதற்கான முதலாவதான விஞ்ஞான பயணத்தை மேற்கொண்டார். அட்லாண்டிக் பெருங்கடலில் 52 பாகை எஸ் வரை பயணம் செய்தார். செயின்ட் ஹெலினாவுக்கு அவர் மேற்கொண்ட முந்தைய பயணத்தின்மூலம், வர்த்தக காற்று பற்றிய விவரங்களைத் தெரியப்படுத்தினார்.
- 1768-1780 ஜேம்ஸ் குக் தெற்கு கண்டத்தைத் தேடும் பொருட்டு பெருங்கடல்களின் தெற்கு பகுதிகளை ஆராய்கிறார். தீர்க்கரேகையை தீர்மானிக்கக் கடற் காலமானியை முதலில் பயன்படுத்தியவர் இவர்.
- 1785 பெஞ்சமின் பிராங்க்ளின் கப்பல்கள் மற்றும் வளைகுடா நீரோடை மேம்பாடுகள் குறித்து "சன்ட்ரி மரைன் அவதானிப்புகள்" என்ற கடிதமாக எழுதுகிறார்.
- 1831-1836 சார்லஸ் டார்வின் பீகலில் பயணம் செய்கிறார், கலாபகசுத் தீவுகள் மற்றும் பல பகுதிகளை ஆராய்ந்தார். இதன் மூலம் இயற்கைத் தேர்வு மற்றும் பரிணாம வளர்ச்சியின் கருத்துக்களை வளர்க்க முடிந்தது.
- 1860 ஐக்கிய அமெரிக்கத் தேசிய புவிப்பகுப்பளவுசார் அளவீடு முகமையால் வளைகுடா நீரோடையின் முதல் விளக்கப்படம் வெளியிடப்பட்டது.
- 1872-1876 எச்.எம்.எஸ். சேலஞ்சர் வண்டல் மாதிரிகள், நீர் மாதிரிகள், ஒலிகள் மற்றும் பல உயிரியல் மாதிரிகள் சேகரிக்கும் ஒரு விஞ்ஞான பணியில் உலகம் முழுவதும் பயணம் செய்கிறார்.
- 1960 டிரியெஸ்ட் ஆழ்கடல் படகு மரியானா அகழியின் ஆழமான புள்ளி என்று நம்பப்பட்ட இடத்திற்குச் சென்றது. 10,915 மீட்டர் ஆழம் காணப்பட்டது.
- 1969 பென் பிராங்க்ளின் (பிஎக்ஸ் -15) வளைகுடா ஓடையில் 30 நாட்கள் நீரில் மூழ்கிப் பயணித்தது.
# குவகாத்தி தேயிலை ஏல மையம்

**குவகாத்தி தேயிலை ஏல மையம்** (*Guwahati Tea Auction Centre*) இந்தியாவின் அசாம் மாநிலம், குவகாத்தி நகரில் அமைந்துள்ளது. உலகின் பரபரப்பான தேயிலை வர்த்தக வசதிகளில் ஒன்றாக இம்மையம் கருதப்படுகிறது. மையத்தின் முதன்மையான விற்பனைப் பொருள் அசாம் தேயிலை ஆகும்.  
1970 ஆம் ஆண்டு செப்டம்பர் மாதம் 25 ஆம் நாள் குவகாத்தி தேயிலை ஏல மையம் நிறுவப்பட்டது. உலகில் நொறுக்கி கிழித்து சுருட்டு முறையில் தயாரிக்கும் தேயிலை ஏலத்தின் மிகப்பெரிய விற்பனை குவகாத்தி தேயிலை ஏல மையம் கண்டுள்ளது.  
தேயிலை வர்த்தகத்தின் நான்கு பிரிவுகளான விற்பனையாளர்கள், தரகர்கள், வாங்குபவர்கள் மற்றும் பண்டகசாலையினர் என நான்கு பிரிவினரும் தேயிலை ஏல மையத்தில் உறுப்பினர்களாகச் சேர்ந்து பின்னர் மாநில அரசின் கூட்டு முயற்சியுடன் இங்கு வணிகம் நடைபெறுகிறது.  
குவகாத்தி தேயிலை ஏலக் குழு அதன் பல்வேறு துணைக்குழுக்களுடன் ஒருங்கிணைந்து தொடர்புடைய நான்கு பிரிவுகளின் செயல்பாடுகளையும் எளிதாக்குகிறது. விதிகள் எந்தவொரு பிரிவினாலும் மீறப்படவில்லை என்பதை குழு அமல்படுத்துகிறது. வாராந்திர ஏலங்கள் சீராக செயல்படுவதையும் இக்குழு உறுதிசெய்கிறது மற்றும் அரசாங்க நிறுவனங்களுடன் தொடர்பு கொள்ளும் நடவடிக்கைகளையும் மேற்கொள்கிறது.
# கலியம்பாக்கம்

**கலியம்பாக்கம்** (*Kaliambakam*) என்பது இந்திய மாநிலமான ஆந்திரப் பிரதேசத்தின் சித்தூர் மாவட்டத்தில் உள்ள ஒரு கிராமமாகும். இது சித்தூர் வருவாய் பிரிவின் விஜயபுரம் வட்டத்தில் அமைந்துள்ளது. 2011 இந்திய மக்கள்தொகை கணக்கெடுப்பின் படி இந்த ஊரில் 2101பேர் வாழ்கின்றனர். இதில் ஆண்கள் 1043, பெண்கள் 1058 ஆகும். கலியம்பாக்கத்தின் அருகில் உள்ள நகரம் நகரி ஆகும். இது 12 கிலோ மீட்டர் தொலைவில் உள்ளது.
# போக்னாபம்

**போக்னாபம்** (*Poknapham*) இந்தியாவின் மணிப்பூர் மாநிலம் இம்பாலில் இருந்து வெளியாகும் ஒரு செய்தித்தாளாகும். வங்காள மொழி எழுத்துகளில் வெளியிடப்படும் இச்செய்தித்தாள் அதிகமான மக்களால் படிக்கப்படுகிறது. போக்னாபம் என்றால் மைட்டி மொழியில் "பிறந்த இடம்" என்பது பொருளாகும். இம்பாலின் கெய்சம்பத் தியாம் இலெய்ராக்கு நகரைச் சேர்ந்த குருமயம் சாந்திகுமாரி தேவி என்பவருக்கு இச்செய்தித்தாள் சொந்தமானதாகும். இம்பால் நகரிலுள்ள பத்மா அச்சகத்தில் அச்சிட்டு இவரே வெளியீட்டாளராகச் செயல்படுகிறார். தற்போது உரோபிந்திரோ சர்மா இச்செய்தித்தாளின் ஆசிரியராக உள்ளார்.  
போக்னாபம் செய்தித்தாள் 1975 ஆம் ஆண்டு தொடங்கப்பட்டது.  
இணையதளத்தில் போக்னாபமின் நிகழ்நேர பதிப்பு 2008 ஆம் ஆண்டு சூன் மாதம் முதல் தொடங்கப்பட்டது. இணையதளத்தில் நிகழ்நேரத்தில் வெளியிடப்படும் முதல் மைட்டி மொழி செய்தித்தாள் இதுவாகும்.
# சைக்கோ (2020 திரைப்படம்)

**சைக்கோ ** (*Psycho*) என்பது 2020 ஆம் ஆண்டு தமிழில் வெளிவந்த உளவியல் அதிரடித் திரைப்படமாகும். இயக்குநர் மிஷ்கின் எழுதி இயக்கியுள்ளார். இந்த படத்தை டபுள் மீனிங் புரொடக்ஷன் சார்பில் கீழ் அருண் மொழி மாணிக்கம் தயாரித்திருதார். இப்படத்தில் உதயநிதி ஸ்டாலின், நித்யா மேனன், அதிதி ராவ் ஹைதாரி, அறிமுக நடிகர் இராஜ்குமார் பிச்சுமணி ஆகியோர் நடித்துள்ளனர். ரேணுகா, சிங்கம்புலி, ராம், ஆடுகளம் நரேன், ஷாஜி சென் ஆகியோரும் துணை வேடங்களில் நடித்திருந்தனர். படத்தின் ஒலிப்பதிவை இளையராஜா மேற்கொண்டிருந்தார். தன்வீர் மிர் ஒளிப்பதிவு செய்துள்ளார். என். அருண்குமார் இப்படத்தை தொகுத்துள்ளார். படத்தின் தயாரிப்பு செப்டம்பர் 2018இல் தொடங்கியது, இந்த படம் 2020, ஜனவரி 24 அன்று உலகளவில் வெளியிடப்பட்டது.
# சைக்கோ (2020 திரைப்படம்)

### சுருக்கம்

மனநோயாளியான அங்குலிமாலா (இராஜ்குமார் பிசுசுமணி) தொடர்ச்சியாக பெண்களின் தலைகளை துண்டிக்கிறார். அவர்களின் தலைகளை அவன் சேகரித்து வருகிறான். ஒரு முன்னணி வானொலி நிகழ்ச்சித் தொகுப்பாளரான தாகினி (அதிதி ராவ் ஹைதாரி) சைக்கோவால் கடத்தப்படுகிறாள். அவன் இவளது தலையைத் துண்டிக்க முற்படும்போது கௌதம் (உதயநிதி ஸ்டாலின்) தன்னைக் காப்பாற்ற வருவார் என்று கூறுகிறாள். இதற்கிடையில், முன்னால் காவல் உதவி ஆய்வாளரான கமலாவின் (நித்யா மேனன்) துணையை நாடி கௌதம் செல்கிறான். கௌதம் சைக்கோவைக் கண்டுபிடித்து, தாகினியைக் காப்பாற்றுவாரா என்பது கதையின் முக்கிய அம்சமாக அமைகிறது.
# சைக்கோ (2020 திரைப்படம்)

### நடிகர்கள்

- கௌதமாக உதயநிதி ஸ்டாலின்
- தாகினியாக அதிதி ராவ் ஹைதாரி
- கமலாவாக நித்யாமேனன்
- சைக்கோ அங்குலிமாலாவாக இராஜ்குமார்பிச்சுமணி
- ஆடுகளம் நரேன்
- அக்பராக பவா செல்லத்துரை
- முத்துவாக ராம்
- கமலாவின் தாய் வசந்தாவாக ரேணுகா
- இராஜநாயகமாக சிங்கம்புலி
# சைக்கோ (2020 திரைப்படம்)

### தயாரிப்பு

இயக்குநர் மிஷ்கின் உதயநிதி ஸ்டாலினை முக்கியக் கதாபாத்திரத்தில் நடிக்க வைக்க முடிவு செய்தார். அருண் மொழி மாணிக்கத்தின் *டபுள் மீனிங் புரொடக்ஷன்* பதாகையின் கீழ், மிஸ்கின் அதிதிராவ் ஹைதாரி, நித்யா மேனன், இராஜ்குமார் பிச்சுமணி, மற்றும் ராம் ஆகிய நடிகர்களை இறுதி செய்தனர். அதே நேரத்தில் இயக்குனரின் முந்தைய படங்களான நந்தலாலா மற்றும் ஓநாயும் ஆட்டுக்குட்டியும் ஆகியவற்றில் பணி புரிந்த இசையமைப்பாளர் இளையராஜா படத்தின் இசைப் பணிகளை மேற்கொண்டார். படத்தின் படப்பிடிப்பு 2018 செப்டம்பர் தொடக்கத்தில் தொடங்கியது. அந்த மாத இறுதியில் முதல் பார்வை விளம்பரச் சுவரொட்டி வெளியிடப்பட்டது, இது சைக்கோ என்ற திட்டத்தின் தலைப்பை வெளிப்படுத்தியது.
படத்தின் இரண்டாவது அட்டவணை 2018 திசம்பர் தொடக்கத்தில் தமிழ்நாடு முழுவதும் உள்ள மலை நகரங்களில் படமாக்கப்பட்ட பின்னர் நிறைவடைந்தது.
# ஆசனா இதழ்

**ஆசனா இதழ்** (*Asana Journal*) நவீன யோகா, இயற்கை மருத்துவம் மற்றும் நல்வாழ்வை மையமாகக் கொண்ட ஆங்கிலம் மற்றும் தமிழ் மொழிகளில் இந்தியாவிலிருந்து வெளியிடப்பட்ட முதல் மற்றும் ஒரே பன்னாட்டு யோகா பத்திரிகை.
# ஆசனா இதழ்

## தோற்றம்

ஆசனா என்பது தோரணை அல்லது இருக்கைக்கான சமஸ்கிருத சொல் ஆகும். இது யோகாவின் எட்டு மூட்டுகளில் ஒன்றாகவும் பொருள் கொள்ளப்படுகிறது.
# ஆசனா இதழ்

## வரலாறு மற்றும் வளர்ச்சி

மாதாந்திர *ஆசனா இன்டர்நேஷனல் யோகா ஜர்னல்* 1999இல் ஆசனா ஆண்டியப்பனால் தொடங்கப்பட்டது.  
இந்திய அரசின் யோகா மற்றும் இயற்கை மருத்துவ ஆராய்ச்சி குழுமம், தமிழக அரசின் சுகாதாரம் மற்றும் குடும்ப நலத்துறை, இந்தியாவில் உள்ள இரண்டு பல்கலைக்கழகங்களான, மனோன்மணியம் சுந்தரனார் பல்கலைக்கழகம் மற்றும் தமிழ்நாடு உடற்கல்வி மற்றும் விளையாட்டு பல்கலைக்கழகம் ஆகிய அமைப்புகளால் அங்கீகரிக்கப்பட்ட ஒரே யோகா கல்லூரி மற்றும் ஆராய்ச்சி மையத்தை ஆண்டியப்பன் நிறுவினார்.  
ஆசனா ஆண்டியப்பன் யோகா & இயற்கை வாழ்க்கை மேம்பாட்டு அறக்கட்டளையால் நிர்வகிக்கப்படும் *ஆசனா பதிப்பகம்* இந்த இதழை வெளியிடுகிறது. யோகா சமூகத்திற்கு "யோகாசனம், மற்றும் இயற்கை மருத்துவத்தில் சிகிச்சை அனுபவங்களின் குறிப்புகளை" வழங்கும் ஒரு பன்னாட்டு பத்திரிகையை உருவாக்குவதே ஆண்டியப்பனின் நோக்கம் ஆகும்.  
யோகக்கலையானது பரவலாக அறியப்பட்டபோது, (குறிப்பாக ஆசியாவில்) இந்திய யோகக்கலை பாரம்பரியத்துடன் ஒரு பன்னாட்டு பத்திரிகைக்கான தேவை எழுந்தது. அதனால் இந்த இதழ் ஜனவரி 2003 முதல் ஆங்கிலத்தில் வெளியிடப்பட்டது.  
*ஆசனா* யோகா, ஆயுர்வேதம், இயற்கை மருத்துவம், சித்த மருத்துவம் போன்ற கட்டுரைகளை வெளியிடுகிறது. இது இந்தியாவில் யோகா மற்றும் இயற்கை மருத்துவம் தொடர்பான படிப்புகளுக்கான மேற்கோள் பத்திரிகைகளின் ஒரு பகுதியாக மாறியுள்ளது.  
*ஆசனா* பப்ளிஷ் லைக் உடன் இணைந்து *ஆப்பிள் ஆப் ஸ்டோர்* மற்றும் *ஆண்ட்ராய்டு* சந்தையிலிருந்து பதிவிறக்கம் செய்யவும் கிடைக்கிறது.
# ஆசனா இதழ்

## தலையங்கம் கவனம்

**ஆசனா** பின்வரும் முக்கிய அம்சங்களில் கவனம் செலுத்துகிறது:
- யோகா பாரம்பரியம் மற்றும் வரலாறு - 5,000 ஆண்டுகள் பழமையான யோகா பாரம்பரியத்தின் வரலாறு மற்றும் அடித்தளம் பற்றிய பின்னணி
- யோகா பயிற்சி - கருத்துகள், தயாரிப்பு, நுட்பங்கள், மாற்றங்கள் மற்றும் மாறுபாடுகள், நன்மைகள் மற்றும் முரண்பாடுகள்
- யோகா கற்பித்தல் - கற்பித்தல் அனுபவம்
- யோகா தத்துவம் - மனம், உடல் மற்றும் ஆவி ஆகியவற்றை ஒன்றிணைக்கும் தத்துவ சிந்தனைகள்
- வாழ்க்கை முறை மற்றும் நல்வாழ்வு - உடல் நடைமுறைக்கு அப்பாற்பட்ட வாழ்க்கை முறை
- யோகா சமூகம் - சமூகத்தை இணைக்கும் நிகழ்வுகள் மற்றும் நடவடிக்கைகள்
- யோகா நாட்காட்டி - யோகா செய்தி
# ஆசனா இதழ்

## யோகா நிகழ்வுகள்

**ஆசனா** பல முக்கிய யோகா நிகழ்வுகளில் பங்கேற்கிறது:
# ஆசனா இதழ்

## யோகா நிகழ்வுகள்

### 2012

- 25-26 பிப்ரவரி 2012: கொரியா யோகா விழா
- 28 மார்ச் -1 ஏப்ரல் 2012: பாலிஸ்பிரிட் விழா 2012
# ஆசனா இதழ்

## யோகா நிகழ்வுகள்

### 2011

- 27 பிப்ரவரி 2011: முதல் அகில இந்திய யோகா சாம்பியன்ஷிப், சென்னை, இந்திய யோகா கூட்டமைப்பால் இணைக்கப்பட்டுள்ளது, இந்தியா
- 10 ஏப்ரல் 2011: ஹாங்காங் யோகாத்தான் 2011
# ஆசனா இதழ்

## இணைப்புகள்

ஆசனா பப்ளிகேஷன் யோகா கையேடுகள், யோகா புத்தகங்கள் மற்றும் குறுந்தகடுகளையும் வெளியிடுகிறது.
# பரப்பனங்காடி

**பரப்பனங்காடி**, (*Parappanangadi*) என்பது இந்தியாவின் கேரளாவின் மலப்புறம் மாவட்டத்தின் திரூரங்காடி வட்டத்திலுள்ள ஓர் முக்கிய நகரமும், நகராட்சியுமாகும். இது அரபிக் கடலுக்கு அருகில் அமைந்துள்ளது. பரப்பனங்காடி தொடருந்து நிலையம் கேரளத்தின் பழமையான தொடருந்து நிலையங்களில் ஒன்றாகும். இது கேரளாவின் முதல் தொடருந்துப் பாதையின் ( திரூர் - சாலியம்) ஓர் பகுதியாகும். திரூர்-கடலுண்டி திப்பு சுல்தான் சாலையில் தானூருக்கு வடக்கே 9 கி.மீ. தொலைவில் கடலுண்டி ஆற்றங்கரையில் அமைந்துள்ளது. கடலுண்டி ஆற்றின் கிளை நதியான பூரப்புழா ஆற்றுக்கு வடக்கேயும், வள்ளிக்குன்னுவிற்கும் தெற்கேயும் நகரம் அமைந்துள்ளது. இது இடைக்காலத்தில் இந்தியாவின் தென்மேற்கு கடற்கரையில் உள்ள முக்கிய துறைமுகங்களில் ஒன்றாக இருந்துள்ளது. இது கோழிக்கோட்டின் சாமோரியன்களுக்கு ஆட்சியாளர்களாக இருந்த பரப்பநாடு இராச்சியத்தால் ஆளப்பட்டது. மேலும் வடக்கே பேப்பூர் துறைமுகம் வரை அதிகார வரம்பைக் கொண்டிருந்தது. இடைக்காலத்தின் ஆரம்பத்தில், கோழிக்கோடு, பரப்பனங்காடி ஆட்சியாளர்களின் கீழ், மலபார் கடற்கரையில் ஒரு முக்கியமான கடல் வர்த்தக மையமாக வளர்ந்தது. பின்னர் இது பிரித்தானிய இராச்சியத்தின் கீழ் மலபார் மாவட்டத்தில் ஏறநாடு வட்டத்தின் ஒரு பகுதியாக மாறியது.  
நடுகாணி-பரப்பனங்காடி சாலை மலப்புறம் மாவட்டத்தின் கரையோரப் பகுதியை கிழக்கு மலைப்பாங்கான எல்லையுடன் இணைக்கிறது. இது நிலம்பூருக்கு அருகிலுள்ள தமிழகத்தின் நீலகிரி மாவட்டத்தின் எல்லையான நடுகாணி சூரத்தில் உள்ளது. இது நடுகாணி மலைச்சாலையை அடைவதற்கு முன்பு திரூரங்காடி, மலப்புறம், மஞ்சேரி, நிலம்பூர் போன்ற முக்கிய நகரங்கள் வழியாக செல்கிறது. திருவிதாங்கூரின் கோயி தம்புரான்கள் பறப்பநாடு அரச குடும்பத்தைச் சேர்ந்தவர்கள் ஆவர்.
# பரப்பனங்காடி

## போக்குவரத்து

கோழிக்கோடு பன்னாட்டு வானூர்தி நிலையம் அருகிலுள்ளது. பரப்பனங்காடியில் தொடருந்து நிலையமும் உள்ளது. அருகிலுள்ள பெரிய தொடருந்து நிலையம் திரூரில் உள்ளது .  
நடுகாணி-பரப்பனங்காடி சாலை மலப்புறம் மாவட்டத்தின் கரையோரப் பகுதியை கிழக்கு மலைப்பாங்கான எல்லையுடன் தமிழ்நாட்டின் நீலகிரி மாவட்டத்தின் எல்லையான நிலம்பூருக்கு அருகிலுள்ள நடுகாணி சூரத்தில் இணைக்கிறது. இது திரூரங்காடி, மலப்புறம், மஞ்சேரி மற்றும் நிலம்பூர் போன்ற முக்கிய நகரங்களை கடந்து செல்கிறது.  
பரப்பனங்காடி- மஞ்சேரி சாலையும் செட்டிப்பாடி- சம்ராவட்டம் சாலையும் பரப்பனங்காடியில் தொடங்கி முடிவடையும் இரண்டு முக்கியமான சாலைகளாகும். திருர் - கடலுண்டி திப்பு சுல்தான் சாலை நகரம் வழியாக செல்கிறது.
# பரப்பனங்காடி

## பரப்பனங்காடியைச் சேர்ந்த குறிப்பிடத்தக்க நபர்கள்

- கேரள வர்மா வல்லிய கோயி தம்புரான் (கேரள காளிதாசன்), இராஜராஜ வர்மா (கேரள பாணினி), ரவி வர்மா (பிரபல ஓவியர்) ஆகியோர் பரப்பநாடு அரச வம்சத்தின் வெவ்வேறு கிளைகளைச் சேர்ந்தவர்கள்.
- தி இந்து (1898 முதல் 1905 வரை) நாளிதழின் தலைமை ஆசிரியரும், "தி இந்தியன் பேட்ரியாட்"டின் நிறுவனரும், தலைமை ஆசிரியருமான திவான் பகதூர் கோழிச்சேரி கருணாகர மேனன் (1863-1922)
- ஓ.சந்து மேனன் பரப்பனங்கடி நீதிமன்றத்தில் நீதிபதியாக இருந்தபோது தனது "இந்துலேகா", "சாரதா" என்ற இரு புதினங்களை எழுதினார். இந்துலேகா மலையாள மொழியில் எழுதப்பட்ட முதல் பெரிய புதினாமாகும். இருபதாம் நூற்றாண்டின் இசுலாமிய அறிஞரும், கேரளாவில் இசுலாமிய கல்வியில் சீர்திருத்தவாதியும், கேரள ஜாமியத்துல் உலமாவின் நிறுவனரும், மதீனத்துல் உலூம் அரபு கல்லூரியின் நிறுவனருமான எம்.சி.சி அப்துல் இரகுமான் மௌலவி (1906-1964) பரப்பனங்காடியைச் சேர்ந்தவர்.
- உம்மன் சாண்டி இரண்டாவது அமைச்சரவையில் கல்வி அமைச்சராக இருந்த பி. கே. அப்து ரப்.
- முன்னாள் துணை முதல்வர் கே. அவுகாதர் குட்டி நகா.
- முன்னாள் சட்டமன்ற உறுப்பினர் சி.பி. குஞ்ஞாலிக்குட்டி கீ
- பிரபல வரலாற்றாசிரியர்கள் முனைவர் எம். ஜி. எஸ் நாராயணன், முனைவர் எம். கங்காதரன், பிரபல இந்திய சோதிடர் உன்னிகிருஷ்ண பணிக்கர்.
- பிரபல அறிஞர் என்.கே.முகம்மது மௌலவி (கேரள கேரள ஜாமியத்துல் உலமாவின் தற்போதைய தலைவர்) இவ்வூரில் வசிக்கிறார்.
- இசுலாமிய சொற்பொழிவார் எம். எம். அக்பர்.
# நந்தீசியசு

## வகைப்பாட்டியல்

பேரினம் *நந்தீசியசு* ஜெர்ஸி புரோசூசையனசுகி 2016இல் உருவாக்கிய புதிய பேரினங்களுள் ஒன்றாகும். இதில் உள்ளச் சிற்றினங்கள் முன்னர் செடிசியசு வகைப்படுத்தப்பட்டிருந்தன. புரோசூசையனசுகி *நந்தீசியசினை* தனது முறையாக வகைப்படுத்தாத "கிரிசிலின்சு" குழுவில் வைத்திருந்தார்.  
- *நந்தீசியசு கேம்ப்ரிட்ஜி* <small>(பிரஸ்ஸியாஸ்கி & சோகோவ்ஸ்கா, 1981)</small> - நடு ஆசியா, சீனா
- *நந்தீசியசு டெலிடசு* <small>(ஓ. பிக்கார்ட்-கேம்பிரிட்ஜ், 1885)</small> - சீனா
- *நந்தீசியசு பிரிஜிடசு* <small>(ஓ. பிக்கார்ட்-கேம்பிரிட்ஜ், 1885)</small> - ஆப்கானித்தான், பாக்கித்தான், இந்தியா, சீனா
- *நந்தீசியசு கிம்ஜூபிலி* <small>(கிம், 1995)</small> - கொரியா, ஜப்பான்
- *நந்தீசியசு மசுசூரியென்சிசு* <small>(பிரஸ்ஸியாசுகி, 1992)</small> - இந்தியா
- *நந்தீசியசு சூடோய்சாய்டுகள்* <small>(கபோரியாக்கோ, 1935)</small> - இமயமலை
- *நந்தீசியசு செச்சுவானென்சிசு* <small>(லோகுனோவ், 1995)</small> - சீனா
# சத்தியம் சங்கரமஞ்சி

**சத்தியம் சங்கரமஞ்சி** (Satyam Sankaramanchi) (3 மார்ச் 1937 – 1987) என்பவர் ஒரு கதைசொல்லி ஆவார். இவர் இந்தியாவில் ஆந்திரா மாநிலத்தில் உள்ள குண்டூர் நகரத்திற்கு அருகிலுள்ள அமராவதி என்னும் கிராமத்தில் பிறந்தார். இவர் சொன்ன கதைகள் அமராவதி என்ற சிறிய கிராமத்தினை அடிப்படையாகக் கொண்டு அமைந்திருந்தது.  
இவர் எழுதிய *அமராவதி கதலு* என்ற சிறுகதை தெலுங்கின் சிறந்த சிறுகதைத் தொடர்களுள் ஒன்று என முல்லபுடி குறிப்பிடுகிறார். பி. எஸ். மூர்த்தி என்பவர் இதனைத் தெலுங்கில் உள்ள சிறந்த சிறுகதைத் தொகுதிகளில் ஒன்று என்று கூறுகிறார். மேலும் டி. அஞ்சனேலு என்பவரும் இது ஒரு குறிப்பிடத்தக்க படைப்பு என்று பாராட்டுகிறார்.  
இவரது "வெள்ளம்" என்ற சிறுகதை ஆங்கிலத்தில் மொழிபெயர்க்கப்பட்டுள்ளது. இவர் எழுதிய சில கதைகளை சியாம் பெனகல் என்னும் திரைப்படத் தயாரிப்பாளர் *அம்ராவதி கி கதயன்* என்ற பெயரில் ஒரு தொலைக்காட்சித் தொடராக ஒளிபரப்பினார்.
# சத்தியம் சங்கரமஞ்சி

## குறிப்பிடத்தகுந்த படைப்புகள்

- *ஆகரி பிரேமலேகா*
- *அமராவதி கதலு*
- *கார்திகா தீபாலு*
- *ரீபடிதார்*
# பெர்னார்டு டி விட்டு

**பெர்னார்டு குய்ரினசு பீட்ரசு யோசப் டி விட்டு** (*Bernard Quirinus Petrus Joseph de Wit*) நெதர்லாந்து நாட்டைச் சேர்ந்த ஒரு கோட்பாட்டு இயற்பியலாளராவார். 1945 ஆம் ஆண்டு பெர்கன் ஆப் சூம் என்ற நகரத்தில் இவர் பிறந்தார். மீஈர்ப்புத்திறன் மற்றும் துகள் இயற்பியல் பிரிவுகளில் பெர்னார்டு நிபுணத்துவம் பெற்றவராவார்.  
நெதர்லாந்தின் உட்ரெக்ட்டு பல்கலைக்கழகத்தில் பெர்னார்டு கோட்பாட்டு இயற்பியலைக் கற்றார். இதே பல்கலைக்கழகத்தில் நோபல் பரிசு வெற்றியாளரான மார்ட்டினசு வெல்ட்மேன் மேற்பார்வையில் 1973 ஆம் ஆண்டு முனைவர் பட்டம் பெற்றார். முனைவர் பட்டமேற்படிப்புக்குப் பின்னர் பெர்னார்டு சுடோனி புரூக்கு பல்கலைக்கழகம், உட்ரெக்ட்டு பல்கலைக்கழகம், இலெய்தன் பல்கலைக்கழகம் ஆகியவற்றில் சில காலம் பணிபுரிந்த பிறகு 1978 ஆம் ஆண்டில் தேசிய அணு மற்றும் உயர் ஆற்றல் இயற்பியலுக்கான நிறுவனத்தில் ஓர் ஊழியராகச் சேர்ந்தார். அங்கு 1981 ஆம் ஆண்டு பல்கலைக்கழக கோட்பாடுக் குழுவின் தலைவரானார். 1984 ஆம் ஆண்டு பெர்னார்டு உட்ரெக்ட்டு பல்கலைக்கழகத்தில் தத்துவார்த்த இயற்பியல் பேராசிரியரானார், அப்போது முதல் தனது வாழ்நாள் முழுவதும் இங்கேயே தொடர்ந்து பணியாற்றினார். இக்காலத்தில் பல முறை ஐரோப்பிய அணு ஆராய்ச்சி நிறுவனத்தில் கோட்பாட்டுப் பிரிவுக்கு ஒரு வருகை தரும் விஞ்ஞானியாக ஆய்வுகளில் ஈடுபட்டார். அதிகாரப்புர்வமாக பெர்னார்டு 2010 ஆம் ஆண்டு பணியிலிருந்து ஓய்வு பெற்றார் என்றாலும் தொடர்ந்து ஆராய்ச்சிகளில் ஈடுபட்டுக் கொண்டிருந்தார்.
# கோழிக்கோடு மாநகராட்சி

**கோழிக்கோடு மாநகராட்சி** *(KOZHIKODE CORPORATION)* என்பது இந்தியாவின் கேரளாவின் மாநிலத்தில் கோழிக்கோடு நகரத்தை நிர்வகிக்கும் மாநகராட்சி ஆகும். 1962 இல் நிறுவப்பட்ட இது கோழிக்கோடு நாடாளுமன்றத் தொகுதியில் உள்ளது. கோழிக்கோடு மாநகராட்சியின் முதல் மேயர் எச்.மஞ்சுநாத ராவ் ஆவார். இந்த மாநகராட்சியில் நான்கு சட்டமன்றத் தொகுதிகள் உள்ளன. அவைகள் கோழிக்கோடு வடக்கு சட்டமன்றத் தொகுதி , கோழிக்கோடு தெற்கு சட்டமன்றத் தொகுதி , பேப்பூர் சட்டமன்றத் தொகுதி and எலத்தூர் சட்டமன்றத் தொகுதி ஆகியவை ஆகும். மாநகராட்சி ஒரு மேயர் மற்றும் கவுன்சில் தலைமையில் உள்ளது and manages 118.58&nbsp;km<sup>2</sup>. மேலும் கோழிக்கோடு மாநகரத்தின் பரப்பளவு 118.58 ஆகும். இந்த பகுதிக்குள் சுமார் 609,224 மக்கள் வசிக்கின்றனர்.
# கோழிக்கோடு மாநகராட்சி

## கோழிக்கோடு மாநகராட்சி நிர்வாக பிரிவுகள்

கோழிக்கோடு மாநகராட்சி நிர்வாக வசதிக்காக 75 வார்டுகளாக பிரிக்கப்பட்டு உள்ளது. அதில் இருந்து ஒவ்வொருவரும் ஐந்து வருட காலத்திற்கு ஒரு உறுப்பினர் தேர்ந்தெடுக்கப்படுகிறார்கள்.
# கோழிக்கோடு மாநகராட்சி

## கோழிக்கோடு மாநகராட்சி தேர்தல் 2020

### மாநகராட்சி தேர்தல்

| வ.எண் | கட்சியின் பெயர் | கட்சி சின்னம் | மாமன்ற உறுப்பினர்கள் |
| --- | --- | --- | --- |
| 01 | எல்.டி.எஃப் | 49 |  |
| 02 | யு.டி.எஃப் | 14 |  |
| 03 | பாஜக | 07 |  |
| 04 | சுயேட்சைகள் | 5 |  |
2015 தேர்தலில் உறுப்பினர்கள் பங்கீடு: **LDF** - 50, **UDF** - 18, **BJP**- 7
# இரயணா பாக்ய லட்சுமி

**இரயணா பாக்ய லட்சுமி** *(Rayana Bhagya Lakshmi*) 1983ஆம் ஆண்டு இந்தியாவின் ஆந்திர மாநிலத்திலுள்ள விஜயவாடாவில் பிறந்தார். இவர் ஓர் அரசியல்வாதி மற்றும் தொழிலதிபர் ஆவார்.
லெட்சுமி தற்போது விஜயவாடாவின் 12வது மேயராக பணியாற்றி வருகிறார். லட்சுமி, ஒய். எஸ். ஆர் காங்கிரஸ் கட்சியினைச் சார்ந்தவர்.
# இரயணா பாக்ய லட்சுமி

### தொழில்

2021ஆம் ஆண்டு விஜயவாடா மாநகராட்சி தேர்தலில் ஒய். எஸ். ஆர் காங்கிரஸ் கட்சியின் வேட்பாளராக லட்சுமி போட்டியிட்டார். பிற்படுத்தப்பட்ட சமூக பெண்களுக்கு ஒதுக்கப்பட்ட 46வது நகராட்சி பிரிவிலிருந்து முதன் முறையாக மாநகராட்சிக்கு தேர்ந்தெடுக்கப்பட்டார். மார்ச் 18, 2021 அன்று, விஜயவாடாவின் 12வது மேயராக, இரயணா பாக்ய லட்சுமி பொறுப்பேற்றார். இவர் நகரத்தின் ஐந்தாவது பெண் மேயரும் ஆவார்.
# இந்தியாவில் தண்ணீர் பற்றாக்குறை

**இந்தியாவில் தண்ணீர் பற்றாக்குறை** (*Water scarcity in India*) என்பது நாளுக்கு நாள் பெருகி வரும் தண்ணீர் பற்றாக்குறை நெருக்கடியாகும். ஒவ்வோர் ஆண்டும் கிட்டத்தட்ட 1 மில்லியன் மக்கள் இதனால் பாதிக்கப்படுகின்றனர். மிகப்பெரிய கிராமப்புற மற்றும் நகர்ப்புற மக்களை பாதிப்பதோடு மட்டுமல்லாமல் இந்தியாவின் நீர் பற்றாக்குறை சுற்றுச்சூழலையும் விவசாயத்தையும் பரவலாக பாதிக்கிறது. 1.3 பில்லியனுக்கும் அதிகமான மக்கள் தொகை இருந்தபோதிலும் உலகின் நன்னீர் வளங்களில் இந்தியா 4% மட்டுமே கொண்டுள்ளது.நன்னீர் சமசீர் அளவாகக் கிடைப்பதில்லை என்பதைத் தவிர, பருவமழை தொடங்குவதற்கு முன்னதாகவே நாடு முழுவதும் கோடை மாதங்களில் ஆறுகள் மற்றும் அவற்றின் நீர்த்தேக்கங்கள் உலர்ந்து போவதன் விளைவாலும் இந்தியாவில் நீர் பற்றாக்குறைஏற்படுகிறது. சமீபத்திய ஆண்டுகளில் காலநிலை மாற்றம் காரணமாக இந்நெருக்கடி மோசமடைந்துள்ளது. இதன் விளைவாக பருவமழை தொடங்கும் காலமும் தாமதமாகிறது. பல பிராந்தியங்களில் நீர்த்தேக்கங்கள் வறண்டு போகின்றன. சரியான உள்கட்டமைப்பு வசதிகள் இல்லாமை, அரசாங்க மேற்பார்வை இல்லாமை மற்றும் சரிபார்க்கப்படாத நீர் மாசுபாடு போன்ற காரணிகளும் இந்தியாவில் நீர் பற்றாக்குறைக்கு நெருக்கடிக்கு முக்கியக் காரணமாகின்றன.  
அன்றாட தேவைகளுக்கான கடுமையான தண்ணீர் பற்றாக்குறை நெருக்கடி பல அரசாங்க மற்றும் அரசு சாரா நிறுவனங்களை இப்பிரச்சினையை எதிர்த்து கடுமையான நடவடிக்கைகளை எடுக்க தூண்டியுள்ளது. இச்சிக்கலைச் சமாளிக்க இந்திய அரசாங்கம் பலசெயல் திட்டங்களையும் திட்டங்களையும் உருவாக்கியது. இதன் ஒரு திட்டமாக நீர்சக்தி அமைச்சகம் ஒன்றும் உருவாக்கப்பட்டது. மழைநீர் சேகரிப்பு, நீர் பாதுகாப்பு மற்றும் திறமையான நீர்ப்பாசனம் போன்ற தண்ணீர் சேமிப்பு நுட்பங்களையும் அரசாங்கம் வலியுறுத்தியுள்ளது. நாட்டின் 80% நீர் பயன்பாட்டுக்கு விவசாயம் மட்டுமே பொறுப்பாகும். இப் பற்றாக்குறை நகரத்தில் வாழ்கின்ற 9 மில்லியன் மக்களையும் பாதித்தது. உணவு விடுதிகள், தங்கும் விடுதிகள், உணவகங்கள் மற்றும் வணிக நிறுவனங்கள் மூடப்பட்டன. இந்தியாவை மாற்றும் தேசிய நிறுவனம் எனப்படும் நிதி ஆயோக் நிறுவனம் வெளியிட்டுள்ள அறிக்கையில் தலைநகர் புது தில்லி உட்பட குறைந்தது 21 முக்கிய இந்திய நகரங்கள் 2020 ஆம் ஆண்டுக்குள் நிலத்தடி நீரை முழுவதுமாக இழக்க நேரிடும் என்று தெரிவிக்கப்பட்டுள்ளது. பாதுகாப்பான குடிநீர் கிடைக்காததால் ஒவ்வொரு ஆண்டும் இந்தியாவில் சுமார் 200,000 பேர் இறக்கின்றனர் என்றும் அந்த அறிக்கை குறிப்பிட்டுள்ளது.
# இந்தியாவில் தண்ணீர் பற்றாக்குறை

## பாதிப்புகள்

### மக்கள்

இந்தியாவில் தண்ணீர் பற்றாக்குறை நாடு முழுவதும் வாழ்கின்ற கோடிக்கணக்கான மக்களை பாதிக்கிறது. மக்கள்தொகையில் ஒரு பெரும் பகுதியினர் தங்கள் அன்றாட தேவைகளுக்கு தண்ணீரைப் பெறுவதற்கான நம்பகமான மற்றும் நிலையான வழிமுறைகளைக் கொண்டிருக்கவில்லை. 2019 ஆம் ஆண்டு சூன் மாதத்தில் இந்தியாவில் உள்ள அனைத்து நீர்த்தேக்கங்களிலும் 65% நீர்த்தேக்கங்கள் சாதாரண நீர் மட்டத்திற்கும் கீழே பதிவாகியுள்ளன. மேலும் 12% நீர்த்தேக்கங்கள் முற்றிலும் வறண்டுவிட்டன.சென்னை போன்ற சில பெருநகரங்கள் உட்பட பல நகரங்களில் குழாய் நீர் கிடைக்காததால் குடியிருப்பு மக்கள் மாற்று நீர் ஆதாரங்களை தேடுகின்றனர்.பொது நீர் விசையியக்கக் குழாய்கள் நாடெங்கிலும் அமைக்கப்பட்டன. ஆனால் அவை நகரங்களிலிருந்து வெகு தொலைவில் அமைந்திருந்தன. அவற்றின் நீர் ஓட்டமும் விட்டு விட்டும், கணிக்க முடியாமலும் இருந்தது, இருக்கிறது. ஏராளமான இந்தியமக்கள் குடிநீரை வாங்குவதற்கு பணம் செலவழிக்கும் நிலைக்கு தள்ளப்படுகிறார்கள். ஆனால் சமூகத்தின் ஏழை பிரிவினர் தினசரி தண்ணீர் வாங்க செலவழிக்க முடியாமல் திண்டாடுகின்றனர். இந்தியாவின் கிராமப்புற மக்களுக்கு நீர் பற்றாக்குறை மிகப்பெரிய பிரச்சினையை உருவாக்குகிறது.  
தண்ணீர் கிடைப்பது மட்டுப்படுத்தப்படுவது மக்களின் ஆரோக்கியத்திற்கு ஓர் அச்சுறுத்தலாகும். போதிய தண்ணீர் இல்லாமல் வாழும் நீர் நெருக்கடி ஒரு முழு நகரத்தின் ஆரோக்கியத்தையும் மோசமாக்கும் திறன் கொண்டதாகும். மகாராட்டிர மாநிலம் லாத்தூர் நகரில் 90 சதவீதத்திற்கும் அதிகமான நீர் ஆதாரங்கள் குறைந்து போனதால் அங்கு ஒரு பெரிய சுகாதார நெருக்கடி ஏற்பட்டது. மக்கள் தரையில் ஆழ்துளைக் கிணறுகளை தோண்ட வேண்டிய கட்டாயம் ஏற்பட்டது, ஆபத்தான இரசாயனங்கள் அவர்கள் மீது வெளிப்பட்டு ஆபத்தையும் மாசுபாடுகளையும் ஏற்படுத்தியது. சில உள்ளூர்வாசிகள் தண்ணீர் நெருக்கடியால் மாசுபட்ட நீர் ஆதாரங்களை உட்கொள்ள வேண்டிய கட்டாயம் ஏற்பட்டது. 2016ஆம் ஆண்டு சூன் மாதத்தில் லாத்தூர் நகரத்தின் சுகாதார பிரச்சினைகளின் எண்ணிக்கை உயர்ந்தது. மக்கள் பலர் காய்ச்சல், தொற்று, நீரிழப்பு, வாந்தி மற்றும் சிறுநீரக நோய்களின் அறிகுறிகளால் பாதிக்கப்பட்டனர்.  
இந்த சுகாதார நெருக்கடிகளுக்கு மேலதிகமாக அறுவை சிகிச்சைக்கு பிந்தைய நோய்த்தொற்றுகள் மற்றும் சுத்தமான குடிநீர் பற்றாக்குறையால் ஏற்படும் சுகாதார சிக்கல்கள் காரணமாக மருத்துவமனைகளால் எந்தவொரு அறுவை சிகிச்சையையும் பாதுகாப்பாக செய்ய முடியவில்லை.  
இதேபோன்ற தண்ணீர் நெருக்கடி 2019ஆம் ஆண்டு சென்னையிலும் தோன்றியது. இதன் விளைவாக வன்முறை சம்பவங்களும் நகரவாசிகள் மத்தியில் எதிர்ப்புப் போராட்டங்களும் ஏற்பட்டன. இதே ஆண்டு சூன் மாதத்தில் சென்னையில் ஒரு பெண் தண்ணீருக்காக ஒரு ஆழ்துளைக் கிணறு தோண்ட முயன்றபோது அண்டை வீட்டாரால் குத்தப்பட்டார்.
# இந்தியாவில் தண்ணீர் பற்றாக்குறை

## பாதிப்புகள்

### சுற்றுச்சூழல் அமைப்பு

தண்ணீர் பற்றாக்குறை இந்தியா முழுவதும் உள்ள காட்டு விலங்குகளின் உயிருக்கும் அச்சுறுத்தலாக உள்ளது. காட்டு விலங்குகள் குடிநீரைக் கண்டுபிடிக்க முயற்சிக்கும்போது கிராமங்கள் மற்றும் நகரங்களுக்குள் ஊடுருவ வேண்டிய கட்டாயத்தில் உள்ளாகின்றன. 2016 ஆம் ஆண்டு மேட்டூர் மற்றும் கொளத்தூர் பகுதிகள் வறட்சியால் கடுமையான நீர் பற்றாக்குறையை சந்தித்தன. இதனால் அருகிலுள்ள காடுகளில் உள்ள நீர்நிலைகள் வறண்டு போயின. இறுதியில் காட்டு விலங்குகளான யானைகள், புலிகள் மற்றும் புள்ளி மான்கள் போன்ற விலங்குகள் தண்ணீரைத் தேடி நகரங்களுக்குள் பதுங்கத் தொடங்கின. இந்த விலங்குகளில் சில குடிமக்களை தாக்கக்கூடும் என்ற போக்கு அச்சுறுத்தலாக இருந்தது. புள்ளி மான் போன்ற சில விலங்குகள் இந்தநீர் தேடும் செயல்பாட்டில் நாய்களால் உடல் ரீதியாக தாக்கப்பட்டன. அவற்றில் சில காயங்களால் அல்லது விபத்துக்களால் இறந்துபோயின.  
மதுரை மாவட்டத்தில் ஏற்பட்ட கடுமையான நீர் பற்றாக்குறை காரணமாக இந்தியக் காட்டெருமைகள் தண்ணீரைத் தேடும் போது கிணறுகளில் விழுந்து இறந்தன.